ΓΡΑΠΤΗ ΕΡΩΤΗΣΗ E-3422/00

υποβολή: Ioannis Marnos (PPE-DE) προς την Επιτροπή

(7 Νοεμβρίου 2000)

Θέμα: Ευρωπαϊκή Υπηρεσία Ανασυγκρότησης

Το Συμβούλιο Υπουργών εξέδωσε στις 15.11.1999 τον Κανονισμό με Αριθμό 2454/1999(1) ο οποίος τροποποίησε εκείνον με Αριθμό 1628/96(2), θέτοντας τις βάσεις για τη δημιουργία της Ευρωπαϊκής Υπηρεσίας Ανασυγκρότησης. Η πρώτη συνάντηση του Διοικητικού Συμβουλίου της Υπηρεσίας αυτής έγινε στις 17.1.2000 στην έδρα της, τη Θεσσαλονίκη, παρουσία του Επιτρόπου κ. Κρις Πάττεν, ο οποίος επεσήμανε στην ομιλία του το ρόλο που θα μπορούσε να παίξει η Υπηρεσία στην ανασυγκρότηση του Κοσσυφοπεδίου και στην επιστροφή των προσφύγων που εκδιώχθηκαν απ' αυτό.

Η πρόσφατη αλλαγή του πολιτικού σκηνικού στη Γιουγκοσλαβία ανοίγει αναμφισβήτητα νέους ορίζοντες για την επανενσωμάτωση της χώρας αυτής στην ευρωπαϊκή οικογένεια και για τη μείωση των εντάσεων μεταξύ των εθνικών ομάδων που κατοικούν στο Κοσσυφοπέδιο, ενώ θα μπορούσε να κάνει το έργο της Ευρωπαϊκής Υπηρεσίας για την Ανασυγκρότηση ακόμη πιο επωφελές για όλους τους κατοίκους του.

Θα μπορούσε να κάνει η Ευρωπαϊκή Επιτροπή μια εκτίμηση για το μέχρι τώρα έργο της Ευρωπαϊκής Υπηρεσίας Ανασυγκρότησης και να με πληροφορήσει σχετικά με τα συνολικά κονδύλια που έχει διαχειρισθεί και διαθέσει, πόσο προσωπικό, ποιου επιπέδου και ειδικότητας διαθέτει και από ποιες εθνικότητες, ποιες πρωτοβουλίες έχουν αναληφθεί καιλοποιηθεί από τη διοικητική της έδρα στη Θεσσαλονίκη, πού και για ποιους σκοπούς διατέθηκαν τα σχετικά κονδύλια, καθώς και πόσοι πρόσφυγες (από όλες τις εθνοτικές ομάδες του Κοσσυφοπεδίου) έχουν επιστρέψει και εγκατασταθεί στις εστίες τους;

(1) ΕΕ L 299 της 20.11.1999, σελ. 1.

(2) ΕΕ L 204 της 14.8.1996, σελ. 1.

Απάντηση του κ. Patten Εξ ονόματος της Επιτροπής

(8 Δεκεμβρίου 2000)

Η Ευρωπαϊκή Υπηρεσία Ανασυγκρότησης άρχισε να λειτουργεί τον Φεβρουάριο 2000. Έκτοτε, η Υπηρεσία με ταχύτατες διαδικασίες προέβη στην προκήρυξη διαγωνισμών και στη σύναψη των αναγκαίων συμβάσεων για τη διάθεση των κονδυλίων στα ζωτικής σημασίας έργα που απαιτούνται στο Κοσσυφοπέδιο.

Το 2000, η Υπηρεσία δραστηριοποιήθηκε στους τομείς της ενέργειας, των μεταφορών και της ύδρευσης. Μετά την αποκατάσταση 3 500 κατοικιών το 1999, περίπου 8 000 κατοικίες που είχανποστεί σοβαρές ζημίες ή είχαν καταστραφεί ολοσχερώς ανακατασκευάστηκαν το 2000. Το έργο αυτό ολοκληρώθηκε με χορήγηση περαιτέρω βοήθειας για την οικονομική ανάπτυξη και τη γεωργία καθώς και για τη μεταρρύθμιση του τομέα τηςγείας.

Όσον αφορά την επιστροφή προσφύγων, η Ύπατη Αρμοστεία των Ηνωμένων Εθνών για τους Πρόσφυγες (UNHCR) εκτιμά σε 785 000 τον αριθμό των προσφύγων που είχαν επιστρέψει από τους προσφυγικούς καταυλισμούς στην περιοχή μέχρι την 1 Μαΐου 2000. Οι επαναπατρισθέντες, είτε οικειοθελώς είτε αναγκαστικά, από τις χώρες που τους παρείχαν άσυλο ανέρχονται σε 200 000 από τον Ιούλιο 1999. Στουςπολογισμούς αυτούς δεν προσδιορίζεται πόσοι εκ των προσφύγων αυτών επανεγκατεστάθησαν στις εστίες τους.

Όταν η Υπηρεσία Ανασυγκρότησης συστάθηκε τον Φεβρουάριο 2000, επιφορτίστηκε με την εφαρμογή των προγραμμάτων του 1998/1999 και του 2000 για το Κοσσυφοπέδιο, συνολικής αξίας 394,5 εκατ. ευρώ. Σήμερα, το 100 % του προϋπολογισμού έχει ήδη δεσμευτεί ενώ για ποσοστό άνω του 80 % των κονδυλίων αυτών έχουν συναφθεί συμβάσεις και το 40 % των εν λόγω κονδυλίων έχει ήδη καταβληθεί.

Η Υπηρεσία τη στιγμή αυτή διαθέτει προσωπικό 47 ατόμων διαφόρων εθνικοτήτων (προσωρινοίπάλληλοι) εκ των οποίων έξι είναι τοποθετημένοι στη Θεσσαλονίκη και 41 στην Πρίστινα. Άλλοι τρεις επιπλέονπάλληλοι διαφόρων εθνικοτήτων αναμένεται να αναλάβουν καθήκοντα στη Θεσσαλονίκη τους προσεχείς δύο μήνες. Από τους 47 εκπατρισμένουςπαλλήλους, 34 είναι κατηγορίας A (πτυχιούχοι πανεπιστημίου), 12 επικουρικοίπάλληλοι κατηγορίας B, και ένας γραμματέας κατηγορίας C. Επιπλέον, η Υπηρεσία απασχολεί 45 άτομα τοπικό προσωπικό, εκ των οποίων 34 βρίσκονται στο επιχειρησιακό κέντρο στην Πρίστινα, 9 στη Θεσσαλονίκη και δύο στο γραφείοποστήριξης στα Σκόπια.

Οι γενικέςπηρεσίες είναι εγκατεστημένες στην έδρα της Υπηρεσίας, στη Θεσσαλονίκη, και είναι αρμόδιες για τη συνολική διοίκηση, περιλαμβανομένης και της προετοιμασίας των μηνιαίων συνεδριάσεων του διοικητικού συμβουλίου της Υπηρεσίας. Στις γενικέςπηρεσίεςπάγεται επίσης η νομικήπηρεσία, η ενημέρωση και η επικοινωνία καθώς και η διοίκηση του προσωπικού.

Σύμφωνα με το άρθρο 18(5) του κανονισμού (ΕΚ) του Συμβουλίου αριθ. 1628 της 25ης Ιουλίου 1996 σχετικά με τη βοήθεια στη Βοσνία Ερζεγοβίνη, στην Κροατία, στην Ομοσπονδιακή Δημοκρατία της Γιουγκοσλαβίας και στην πρώην Γιουγκοσλαβική Δημοκρατία της Μακεδονίας όπως τροποποιήθηκε τελευταία με τον κανονισμό (ΕΚ) αριθ. 2454/99 της 15ης Νοεμβρίου 1999, στο Ευρωπαϊκό Κοινοβούλιοποβάλλεται τριμηνιαία έκθεση με λειτουργικές και διοικητικές λεπτομέρειες σχετικά με τις δραστηριότητες της Υπηρεσίας. Η πρώτη τριμηνιαία έκθεση απεστάλη στο Κοινοβούλιο στις 17 Μαΐου 2000 και η δεύτερη στις 27 Σεπτεμβρίου 2000.